rejauldu/bengali-wikipedia huggingface dataset:
ইন্দিরা দেবী চৌধুরাণী (২৯ ডিসেম্বর ১৮৭৩ – ১২ আগস্ট ১৯৬০) সঙ্গীতশিল্পী, লেখক ও অনুবাদক। ঠাকুরবাড়ির মেয়েদের মধ্যে তিনিই প্রথম বি.এ পাশ করেন। ইন্দিরা দেবী’র সবচেয়ে বড় পরিচয় তিনি একজন অনুবাদক।   জন্ম ও পরিবার  ইন্দিরা দেবী চৌধুরাণী সত্যেন্দ্রনাথ ঠাকুর ও জ্ঞানদানন্দিনী দেবীর মেয়ে। ২৯ ডিসেম্বর, ১৮৭৩ সালে ইন্দিরা দেবীর জন্ম তৎকালীন বোম্বাই প্রদেশের কারোয়ারে (বর্তমান কর্ণাটক রাজ্যে)। পৈতৃক নিবাস কলকাতা জোড়াসাঁকো ঠাকুরবাড়ি। তাঁর মাতা জ্ঞানদানন্দিনীও ছিলেন একজন ব্যতিক্রমী, বিদুষী ও প্রগতিশীল মহিলা। একমাত্র দাদা সুরেন্দ্রনাথ ঠাকুর তাঁর চেয়ে দেড় বছরের বড়। ইন্দিরা দেবী ১৮৯৯ সালে তিনি তাঁর স্বনির্বাচিত পাত্র প্রমথ চৌধুরীর সঙ্গে পরিণয়সূত্রে আবদ্ধ হন।   শিক্ষাজীবন  ১৮৮১ সালে প্রথমে সিমলার অকল্যান্ড হাউজে এবং পরে কলকাতার লরেটো হাউজে পড়াশোনা করেন। ১৮৮৭ সালে তিনি এন্ট্রান্স ও পরে এফএ পরীক্ষায় উত্তীর্ণ হন। ১৮৯২ সালে কলকাতা বিশ্ববিদ্যালয়ের বিএ পরীক্ষায় মেয়েদের মধ্যে প্রথম স্থান লাভ করে তিনি ‘পদ্মাবতী’ স্বর্ণপদকে ভূষিত হন।   সাহিত্যচর্চা  বাদ্রিদাস মুকুলের নিকট উচ্চাঙ্গসঙ্গীত শিক্ষা গ্রহণ করেন। কিছুদিন সেতার বাজানও শিখেছিলেন। অনুবাদক হিসেবে ইন্দিরা দেবী অল্পবয়সেই খ্যাতি অর্জন করেন। কৈশোরে তিনি রবীন্দ্রনাথ ঠাকুর পরিচালিত ও মাতা জ্ঞানদানন্দিনী সম্পাদিত বালক পত্রিকায় রাস্কিনের রচনার বাংলা অনুবাদ প্রকাশ করেন। পরে ফরাসি শিখে তিনি রেনে গ্রুসের ভারতবর্ষ, পিয়ের লোতির কমল কুমারিকাশ্রম এবং মাদাম লেভির ভারতভ্রমণ কাহিনী অনুবাদ করেন। রবীন্দ্রনাথ ঠাকুরের বহু কবিতা, গল্প ও প্রবন্ধসহ জাপানযাত্রীর ডায়রী-র ইংরেজি অনুবাদও তিনি প্রকাশ করেন। পরবর্তীকালে বামাবোধিনী, বঙ্গলক্ষ্মী, সাধনা, পরিচয়, সবুজপত্র প্রভৃতি পত্রিকায় সঙ্গীত ও সাহিত্যবিষয়ে তার অনেক মৌলিক রচনা প্রকাশিত হয়। বঙ্গনারীর শুভাশুভ বিষয়ে তার মতামত নারীর উক্তি নামক প্রবন্ধটি ছাপানো হয়।সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; দ্বিতীয় সংস্করণ: ফেব্রুয়ারি, ১৯৯৭; পৃষ্ঠা: ৮৫-৮৬,    মৌলিক রচনা  ইন্দিরা দেবীর কয়েকটি মৌলিক রচনা হলো:-  শ্রুতি স্মৃতি,  রবীন্দ্রসঙ্গীতে ত্রিবেণী সঙ্গম (১৯৫৪)  রবীন্দ্রস্মৃতি (৫ খন্ড, ১৯৫৯)।  তার সম্পাদিত গ্রন্থের মধ্যে রয়েছে:-  নারীর উক্তি (১৯২০),  বাংলার স্ত্রী-আচার (১৯৫৬),  স্মৃতিকথা,  পুরাতনী (১৯৫৭)  গীতপঞ্চশতী।   পদক  ১৯৪৪ সালে কলকাতা বিশ্ববিদ্যালয় তাকে ‘ভুবনমোহিনী’ স্বর্ণপদক, ১৯৫৭ সালে বিশ্বভারতী ‘দেশিকোত্তম’ এবং ডি-লিট ডিগ্রী লাভ করেন।    মৃত্যু  ১৯৬০ সালের ১২ আগস্ট তিনি মারা যান।   তথ্যসূত্র   বিষয়শ্রেণী:পশ্চিমবঙ্গের নারী সঙ্গীতজ্ঞ বিষয়শ্রেণী:শান্তিনিকেতনের সাথে যুক্ত ব্যক্তি বিষয়শ্রেণী:বাঙালি লেখক বিষয়শ্রেণী:১৯৬০-এ মৃত্যু বিষয়শ্রেণী:১৮৭৩-এ জন্ম বিষয়শ্রেণী:কলকাতার ব্যক্তি বিষয়শ্রেণী:কলকাতার সঙ্গীতজ্ঞ বিষয়শ্রেণী:২০শ শতাব্দীর ভারতীয় নারী সঙ্গীতজ্ঞ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি হিন্দু বিষয়শ্রেণী:কলকাতার লেখক বিষয়শ্রেণী:ঠাকুর পরিবার বিষয়শ্রেণী:পশ্চিমবঙ্গের লেখিকা বিষয়শ্রেণী:২০শ শতাব্দীর ভারতীয় সঙ্গীতজ্ঞ বিষয়শ্রেণী:২০শ শতাব্দীর ভারতীয় অনুবাদক বিষয়শ্রেণী:ভারতীয় নারী অনুবাদক বিষয়শ্রেণী:২০শ শতাব্দীর লেখিকা
হামিদাবাদ মহাবিদ্যালয়, জমাদারহাট (ইংরাজীঃ Hamidabad College, Jamadarhat) বিদ্যালয়টি ১৯৭৯ সালের ১৬ নভেম্বর তারিখে প্রতিষ্ঠিত হয়েছিল। আসামের ধুবুরী জেলার ব্রহ্মপুত্র নদ-এর দক্ষিণ পারের জমাদারহাট নামের স্থানটিতে এই মহাবিদ্যালয়টি অবস্থিত। মহাবিদ্যালয়টি পোরাভিটা বাজার থেকে আধ কিলোমিটার দূরে সাতসিয়া গাঁওতে অবস্থিত। ফকিরগঞ্জ থানা থেকে প্রায় ১০ কিলোমিটা দূরে (উত্তর-পশ্চিম মেরুত) অবস্থিত, টিক্রিকিল্লা বাজার (মেঘালয়) থেকে প্রায় ১২ কিলোমিটার দূরে, লক্ষিপুর নগর থেকে পশ্চিম-উত্তর মেরুতে প্রায় ২৫ কিলোমিটার দূরে। হামিদাবাদ মহাবিদ্যালয়ের মোট আসনের সংখ্যা ৯০০টি। মহাবিদ্যালয়টিতে আর্টস ষ্ট্রিম (কলা শাখা) কোর্সগুলি পড়ানো হয়। সাথে একটি মেজর বিষয়ও বেছে নিতে হয়। আর্টসের বাইরে এই মহাবিদ্যালয়টিতে বিজ্ঞান তথা অর্থনীতির বিষয়সমূহ নেওয়ার সুবিধা নেই। এই মহাবিদ্যালয়টি গুয়াহাটি বিশ্ববিদ্যালয়ের অধীন।   ইতিহাস  এই মহাবিদ্যালয়টি ১৯৭৯ সালের ১৬ নভেম্বর তারিখে মৌলানা পীর আব্দুল হামিদ খান ভাসানী সাহেব এই অঞ্চলের শিক্ষার উন্নতির জন্য স্থাপন করেছিলেন। কলেজটি স্থাপন হওয়ার পরপরই দীর্ঘদিন ধরে সরকারীকরণ হওয়া ছিল না। অবশেষে দীর্ঘদিন পরে মহাবিদ্যালয়টি ০১/০১/২০১৩ সাল থেকে আসাম সরকার কর্তৃক প্রবর্তিত হয়েছে, এটি মহাবিদ্যালয়ের শুভাকাংক্ষীদের জন্য অপরিসীম আনন্দ এবং গৌরবের কথা।LIST OF COLLEGES AFFILIATED TO THE GAUHATI UNIVERSITY  (AS ON to 31.10. 2016) Page No: 5   তথ্যসূত্র   বিষয়শ্রেণী:শিক্ষা বিষয়শ্রেণী:আসামের শিক্ষা বিষয়শ্রেণী:শিক্ষাপ্রতিষ্ঠান
কাজী খালেক (১৯১৫ - ১২ সেপ্টেম্বর ১৯৭০) একজন বাংলাদেশী চলচ্চিত্র অভিনেতা ছিলেন। বেতার, টেলিভিশন, মঞ্চ নাটকের একজন শক্তিমান অভিনেতা এবং নির্দেশক ছিলেন তিনি। ঢাকার চলচ্চিত্র শিল্প গড়ে তোলার ক্ষেত্রে তার অসামান্য অবদান রয়েছে।  ১৯৫৮ সালে ফতেহ লোহানী পরিচালিত "আসিয়া" চলচ্চিত্রে অভিনয়ের মাধ্যমে তিনি ঢাকাই চলচ্চিত্রে পদার্পণ করেন। এর আগে তিনি কলকাতার চলচ্চিত্রে স্বপন কুমার নাম নিয়ে কিছুকাল অভিনয় করেন।  ঢাকায় তার মুক্তিপ্রাপ্ত প্রথম চলচ্চিত্র এজে কারদার পরিচালিত "জাগো হুয়া সাভেরা"। অভিনয় জীবনে তিনি মোট ২৮ টি চলচ্চিত্রে অভিনয় করেন। তার অভিনীত উল্লেখযোগ্য চলচ্চিত্রের মধ্যে রয়েছে তোমার আমার, সূর্যস্নান, সোনার কাজল, ধারাপাত, নদী ও নারী, ভাওয়াল সন্ন্যাসী, চাওয়া পাওয়া, নয়নতারা, নতুন দিগন্ত, এতটুকু আশা, বাল্যবন্ধু, অবাঞ্চিত ও যে আগুনে পুড়ি।   প্রথম জীবন  কাজী খালেক ১৯১৫ ঢাকা জেলার বিক্রমপুরে (বর্তমান মুন্সীগঞ্জ জেলায়) জন্মগ্রহণ করেন।   চলচ্চিত্রের তালিকা   অভিনীত চলচ্চিত্র  বছর চলচ্চিত্রপরিচালক চরিত্রভাষা মুক্তির তারিখনোটমানুষের ভগবানউদয়ন চৌধুরী (ইসমাঈল মোহাম্মদ)বাংলাকলকাতার চলচ্চিত্র১৯৫৯জাগো হুয়া সাভেরা এ. জে. কারদারউর্দু৮ মে ১৯৫৯মানিক বন্দ্যোপাধ্যায়ের পদ্মা নদীর মাঝি উপন্যাস অবলম্বনে নির্মিত১৯৫৯মাটির পাহাড়মহিউদ্দিনবাংলা২৮ আগস্ট ১৯৫৯১৯৬০আসিয়াফতেহ লোহানীবাংলা৪ নভেম্বর ১৯৬০১৯৬১তোমার আমারমহিউদ্দিনবাংলা১০ নভেম্বর ১৯৬১১৯৬১দূর হ্যায় সুখ ক্যা গাওএ. জে. কারদারউর্দুঅসামাপ্ত, মুক্তি পায়নি১৯৬১বিষ কন্যাউদয়ন চৌধুরীবাংলাঅসামাপ্ত, মুক্তি পায়নি১৯৬২সুর্যস্নান সালাউদ্দিনবাংলা ৫ জানুয়ারি ১৯৬২১৯৬২সোনার কাজলকলিম শরাফী জহির রায়হানবাংলা২৯ জানুয়ারি ১৯৬২১৯৬৩ধারাপাতসালাউদ্দিনস্কুল শিক্ষকবাংলা২৭ ডিসেম্বর ১৯৬৩১৯৬৪এইতো জীবনজিল্লুর রহিমবাংলা১৩ মার্চ ১৯৬৪১৯৬৪মেঘ ভাঙ্গা রোদকাজী খালেকবাংলা২ অক্টোবর ১৯৬৪পরিচালক ও তিনি১৯৬৪মিলনরহমানউর্দু৪ ডিসেম্বর ১৯৬৪১৯৬৫সাত রংফতেহ লোহানীবাংলা১৪ মে ১৯৬৫১৯৬৫নদী ও নারীসাদেক খানবাংলা৩০ জুলাই ১৯৬৫১৯৬৬ভাওয়াল সন্যাসীরওনক চৌধুরীবাংলা২ সেপ্টেম্বর ১৯৬৬১৯৬৬ভাইয়াকাজী জহিরউর্দু১৪ অক্টোবর ১৯৬৬১৯৬৬আবার বনবাসে রূপবানইবনে মিজানবাংলা৮ এপ্রিল ১৯৬৬১৯৬৭চাওয়া পাওয়ানারায়ণ ঘোষ মিতাবাংলা১ সেপ্টেম্বর ১৯৬৭১৯৬৭নয়ন তারাকাজী জহিরবাংলা২৭ অক্টোবর ১৯৬৭১৯৬৮সখিনানাজির আহমেদবাংলা৩ মে ১৯৬৮১৯৬৮নতুন দিগন্তকারিগরবাংলা৩ মে ১৯৬৮আযান (উত্তরণ)ফজলুল হকবাংলা১৯৬৮এতটুকু আশানারায়ণ ঘোষ মিতাবাংলা২৮ জুন ১৯৬৮১৯৬৮বাল্যবন্ধুআমজাদ হোসেনবাংলা১৪ আগস্ট ১৯৬৮১৯৬৯অবাঞ্চিতকামাল আহমেদবাংলা১৩ জুন ১৯৬৯১৯৬৯আলোর পিপাসাশওকত আকবরবাংলা১৭ জুন ১৯৬৯১৯৬৯নীল আকাশের নিচেনারায়ণ ঘোষ মিতাবাংলা১০ অক্টোবর ১৯৬৯১৯৭০যে আগুনে পুড়িআমির হোসেনবাংলা২ জানুয়ারি ১৯৭০১৯৭০সূর্য ওঠার আগেনাজমুল হুদা মিন্টুবাংলা৯ জানুয়ারি ১৯৭০   মৃত্যু  কাজী খালেক ১৯৭০ সালের ১২ সেপ্টেম্বর মৃত্যুবরণ করেন।   আরও দেখুন   আমিনুল হক  ইনাম আহমেদ   তথ্যসূত্র    বহিঃসংযোগ     বিষয়শ্রেণী:১৯১৫-এ জন্ম বিষয়শ্রেণী:১৯৭০-এ মৃত্যু বিষয়শ্রেণী:২০শ শতাব্দীর বাংলাদেশী অভিনেতা বিষয়শ্রেণী:বাঙালি চলচ্চিত্র অভিনেতা বিষয়শ্রেণী:বাঙালি মুসলিম বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:বাংলাদেশী নাট্য অভিনেতা বিষয়শ্রেণী:বাংলাদেশী মঞ্চ অভিনেতা বিষয়শ্রেণী:বাংলাদেশী মুসলিম বিষয়শ্রেণী:মুন্সীগঞ্জ জেলার অভিনয়শিল্পী
মুজাফফারগড় জেলা () পাকিস্তানের পাঞ্জাব প্রদেশের একটি অন্যতম জেলা। মুজাফফারগড় শহর হচ্ছে মুজাফফারগড় জেলার প্রধান সদর দপ্তর। এটি চিনাব নদীর তীরে অবস্থিত।   প্রশাসন জেলা প্রশাসনিকভাবে নিম্নোক্ত ৪টি তহসিল (উপবিভাগ) বিভক্ত, যার মধ্যে থেকে মোট ৯৩টি ইউনিয়ন পরিষদ রয়েছে:   তহসিল ইউনিয়নের সংখ্যা আলিপুর ১৪ জাতই ১৬ কোট আদু ২৮ মুজাফফারগড় ৩৫ মোট ৯৩   জনসংখ্যার উপাত্ত প্রধান জাতিগত গোষ্ঠী সারাইকি ভাষায় কথা বলে থাকেন জাত সংখ্যালঘু সম্প্রদায়। এছাড়াও সরিয়াকি ভাষাভাষী গুজজার, বেলুচ, রাজপুত ও পাঠানদের সংখ্যাগরিষ্ঠ গোষ্ঠী রয়েছে। ১৯৯৮ সালের আদমশুমারির হিসাব অনুযায়ী, জেলার পরিবারের যোগাযোগের প্রথম ভাষা বা মাতৃভাষা হিসাবে লোকজন ৮৬.৩% সরাইকি ভাষা ব্যবহার করেন। এছাড়াও ৭.৪% পাঞ্জাবি এবং ৪.৯% উর্দু ভাষায় কথা বলে বলেন।   তথ্যসূত্র  বহিঃসংযোগ  বিষয়শ্রেণী:পাঞ্জাব, পাকিস্তানের জেলা বিষয়শ্রেণী:মুজাফফারগড় জেলা
নবলগুন্দ () ভারতের কর্ণাটক রাজ্যের ধারওয়াড় জেলার একটি পঞ্চায়েত-শাসিত শহর। নবলগুন্দ বা নবিলগুন্দ বলতে বোঝায় ময়ূরের পাহাড়।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৭৮ মিটার (১৮৯৬ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে নাবালগুন্দ শহরের জনসংখ্যা হল ২২,২০০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে নাবালগুন্দ এর সাক্ষরতার হার কম।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
নাগরপুর সরকারি কলেজ বাংলাদেশের টাঙ্গাইল জেলার নাগরপুর উপজেলার অন্তর্গত একটি সরকারি শিক্ষা প্রতিষ্ঠান। কলেজটি উপজেলার প্রণকেন্দ্রে অবস্থিত।  ইতিহাস  কলেজটি ১৯৬৬ সালের উচ্চ মাধ্যমিক কলেজ হিসেবে থানা সদরে প্রতিষ্ঠিত হয়, (মানবিক ও বাণিজ্য কোর্সে) ১৯৬৯-৭০ শিক্ষাবর্ষে বি.এ (পাস) কোর্স-এ স্নাতক শ্রেনী খোলা হয়।১৯৭০-৭১ শিক্ষাবর্ষে উচ্চ মাধ্যমিক পর্যায়ে বিজ্ঞান এবং ১৯৮১-৮২ শিক্ষা বর্ষে বি.এস-সি (পাস) কোর্স খোলা হয়। ০১/০৭/১৯৮৫ তারিখে কলেজটিকে জাতীয়করণ করা হয়।  উপলব্ধ কোর্স ব্যাচেলর ডিগ্রি (পাস) কোর্স  বিএ (পাস)  বিএসএস (পাস)  বিএসসি (পাস)  বিবিএস (পাস) ব্যাচেলর ডিগ্রি অনার্স কোর্স  বাংলা  রাষ্ট্রবিজ্ঞান    তথ্যসূত্র    বহিঃসংযোগ
কিং অব দ্য রিং একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।http://www.prowrestlinghistory.com/supercards/usa/wwf/kingtny2.html#2000 এটি কিং অব দ্য রিং কালানুক্রমিকের অধীনে প্রচারিত অষ্টম অনুষ্ঠান ছিল। এই অনুষ্ঠানটি ২০০০ সালের ২৫শে জুন তারিখে মার্কিন যুক্তরাষ্ট্রের ম্যাসাচুসেটসের বস্টনের ফ্লিট সেন্টারে অনুষ্ঠিত হয়েছে; যা ১৯৯৮ সালের রেসলম্যানিয়ার পর এই মাঠে ডাব্লিউডাব্লিউএফের প্রথম অনুষ্ঠান ছিল।  এই অনুষ্ঠানে সর্বমোট এগারোটি ম্যাচ অনুষ্ঠিত হয়েছে। এই অনুষ্ঠানের মূল ম্যাচে কার্ট এঙ্গেল কিং অব দ্য রিং প্রতিযোগিতার ফাইনালে রিকিশিকে পরাজিত করে কিং অব দ্য রিংয়ের মুকুট জয়লাভ করেছে। অন্যান্য শীর্ষস্থানীয় ম্যাচে, দ্য রক ও দ্য ব্রাদার্স অব ডেস্ট্রাকশন ডাব্লিউডাব্লিউএফ চ্যাম্পিয়নশিপের জন্য আয়োজিত ছয় জনের ট্যাগ টিম ম্যাচে দ্য ম্যাকম্যান-হেমসলি ফ্যাকশনকে এবং হ্যান্ডিক্যাপ টেবিলস ডাম্পস্টার ম্যাচে ডি-জেনারেশন এক্স দ্য ডাডলি বয়েজকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি কিং অব দ্য রিং হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুন মাসে অনুষ্ঠিত হয়। এই প্রতি-দর্শনে-পরিশোধে কিং অব দ্য রিং প্রতিযোগিতাটির ম্যাচ অন্তর্ভুক্ত থাকে; ১৯৮৫ সালে প্রতিষ্ঠিত এই প্রতিযোগিতাটি একটি একক-নির্মূল প্রতিযোগিতা, যা ১৯৯০ বাদে ১৯৯১ পর্যন্ত প্রতি বছর অনুষ্ঠিত হয়েছিল। প্রথম দিকে কিং অব দ্য রিং প্রতিযোগিতার প্রাথমিক পর্বের ম্যাচগুলো টেলিভিশন সম্প্রচারিত হয়নি এমন বিশেষ হাউস শো হিসেবে অনুষ্ঠিত হতো। অতঃপর টেলিভিশনে সম্প্রচারিত হয়নি এমন অনুষ্ঠানের বিপরীতে, প্রতি-দর্শনে-পরিশোধে প্রতিযোগিতাটির কিছু ম্যাচ অন্তর্ভুক্ত করা হয়; যার ফলে অনুষ্ঠানটি আয়োজনের পূর্বে বাছাইপর্বের বেশ কয়েকটি ম্যাচ আয়োজন করা হতো এবং শুধুমাত্র চূড়ান্ত কয়েকটি ম্যাচ প্রতি-দর্শনে-পরিশোধে অনুষ্ঠিত হতো। কিং অব দ্য রিং প্রতিযোগিতাটির বিজয়ী কুস্তিগিরকে "কিং অব দ্য রিং" মুকুট প্রদান করা হয়। ১৯৯৩ সালের ১৩ই জুন তারিখে প্রথমবারের মতো কিং অব দ্য রিং অনুষ্ঠিত হয়েছে।  ২০০০ সালের এই অনুষ্ঠানটি কিং অব দ্য রিং কালানুক্রমিকের অষ্টম অনুষ্ঠান ছিল, যা ২৫শে জুন তারিখে মার্কিন যুক্তরাষ্ট্রের ম্যাসাচুসেটসের বস্টনের ফ্লিট সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  ২০০০ কিং অব দ্য রিং বিষয়শ্রেণী:জুন ২০০০-এ মার্কিন যুক্তরাষ্ট্রে ঘটনা বিষয়শ্রেণী:২০০০-এ ম্যাসাচুসেটস বিষয়শ্রেণী:ম্যাসাচুসেটসে ঘটনা বিষয়শ্রেণী:বস্টনে পেশাদার কুস্তি
ফ্রান্স পুরুষ জাতীয় ফিল্ড হকি দল পুরুষদের আন্তর্জাতিক ফিল্ড হকিতে ফ্রান্স-এর প্রতিনিধিত্ব করে থাকে। রেকর্ড অলিম্পিক ১৯০৮: ৬ষ্ঠ  ১৯২০: ৪র্থ  ১৯২৮: ৫ম ১৯৩৬: ৪র্থ  ১৯৪৮: ৮ম  ১৯৫২: ১১শ ১৯৬০: ১০ম  ১৯৬৮: ১০ম  ১৯৭২: ১২শ  ২০২৪: উত্তীর্ণ বিশ্বকাপ ১৯৭১: ৭ম  ১৯৯০: ৭ম  ২০১৮: ৮ম ২০২৩: ১৩শ তথ্যসূত্র  বহিঃসংযোগ  এফআইএইচ  বিষয়শ্রেণী:ফ্রান্সের জাতীয় ক্রীড়া দল বিষয়শ্রেণী:ফ্রান্সে ফিল্ড হকি বিষয়শ্রেণী:ইউরোপের পুরুষ জাতীয় ফিল্ড হকি দল বিষয়শ্রেণী:ফ্রান্সে পুরুষদের ক্রীড়া
নারী বিষয়ক সংস্কার কমিশন ইউনুস-নেতৃত্বাধীন অন্তর্বর্তীকালীন সরকার ২০২৪ সালের নভেম্বরে নারীদের সমান অধিকার, সমাজে তাদের মর্যাদা ও সম্মান পুনরুদ্ধার এবং অবমাননা হ্রাসের কারণগুলি নিয়ে একটি প্রতিবেদন তৈরির উদ্দেশ্যে প্রতিষ্ঠা করেছিল। সদস্য তারা এই কমিশনের সদস্য।   নাম  পদ   পটভূমিশিরিন পারভিন হককমিশনের প্রধানপ্রতিষ্ঠাতা সদস্য, নারীপক্ষ'মাহীন সুলতানসদস্যসিনিয়র ফেলো, ব্র্যাক ইনস্টিটিউট অফ গভর্নেন্স অ্যান্ড ডেভেলপমেন্ট'সারা হোসেনসদস্যঅনারারি নির্বাহী পরিচালক, বাংলাদেশ লিগ্যাল এইড অ্যান্ড সার্ভিসেস ট্রাস্ট'ফাওজিয়া করিম ফিরোজসদস্যসিনিয়র অ্যাডভোকেট, বাংলাদেশ সুপ্রিম কোর্ট এবং সভাপতি, ফাউন্ডেশন ফর ল অ্যান্ড ডেভেলপমেন্ট'কল্পনা আখতারসদস্যসভাপতি, বাংলাদেশ গার্মেন্টস অ্যান্ড ইন্ডাস্ট্রিয়াল ওয়ার্কার্স ফেডারেশন'হালিদা হানুম আখতারসদস্যনারী স্বাস্থ্য বিশেষজ্ঞ'সুমাইয়া ইসলামসদস্যনির্বাহী পরিচালক, বাংলাদেশ নারী শ্রমিক কেন্দ্র'নিরূপা দেওয়ানসদস্যপ্রাক্তন সদস্য, জাতীয় মানবাধিকার কমিশন'ফেরদৌসী সুলতানাসদস্যপ্রাক্তন সিনিয়র সমাজ উন্নয়ন উপদেষ্টা, এশীয় উন্নয়ন ব্যাংক'নিশিতা জামান নিহাসদস্যছাত্র প্রতিনিধি  প্রতিবেদন এবং প্রস্তাবনা ২০২৫ সালের ১৯ এপ্রিল কমিশনের সংস্কার প্রতিবেদন প্রকাশের পর, জনসাধারণের দ্বারা সমালোচিত হয়। প্রতিবেদনে ১৫টি ভিন্ন বিষয়ের উপর ৪৪৩টি প্রস্তাব ছিল, এর মধ্যে রয়েছে অভিন্ন পারিবারিক আইনের মাধ্যমে সকল ধর্মের মহিলাদের জন্য বিবাহ, যৌনকর্মীদের কর্মী হিসেবে স্বীকৃতি, মুসলিম উত্তরাধিকার আইন অপসারণ, সংসদীয় আসনের সংখ্যা ৬০০-এ উন্নীত করা এবং ৩০০টি মহিলাদের জন্য সংরক্ষণ করা।  সমালোচনা thumb|নারীবিষয়ক সংস্কার কমিশনের রিপোর্টের প্রতিবাদে হেফাজতের মহাসমাবেশ অনেক সংগঠন প্রস্তাবগুলিকে ধর্মবিরোধী, অনৈতিক, অসাংবিধানিক এবং অগণতান্ত্রিক বলে বিরোধিতা করেছিল। বেশ কয়েকটি ইসলামপন্থী দল কমিশনের বিলুপ্তি এবং সংস্কারের দাবি জানিয়েছে। জাতীয় নাগরিক পার্টি (এনসিপি) নারী বিষয়ক সংস্কার কমিশনের প্রতিবেদনের কিছু সুপারিশের প্রতি হতাশা প্রকাশ করে, এগুলোকে বাংলাদেশের সামাজিক ও ধর্মীয় মূল্যবোধের প্রতি "দ্বান্দ্বিক" বলে অভিহিত করে এবং এই বিষয়ে প্রতিনিধিত্বশীল স্টেকহোল্ডারদের সাথে গঠনমূলক সংলাপের আহ্বান জানায়। যদিও, কমিশনের প্রতিবেদনের বিরুদ্ধে সমাবেশে হেফাজতে ইসলামের নেতাদের হেফাজতে ইসলাম-এর সমালোচনা করতে দেখা গেছে, যেখানে তারা নারীদের বিরুদ্ধে সহিংস বক্তব্য এবং ঘৃণামূলক বক্তব্যের অভিযোগ তুলেছে।  ১৬ মে, বিভিন্ন বামপন্থী এবং নারীবাদী সংগঠন পাল্টা প্রতিবাদের নেতৃত্ব দেয়।  আরো দেখুন  সংবিধান সংস্কার কমিশন  বাংলাদেশের সংস্কার কমিশন  তথ্যসূত্র  বিষয়শ্রেণী:বাংলাদেশ বিষয়শ্রেণী:বাংলাদেশের সংবিধান বিষয়শ্রেণী:বাংলাদেশ বিষয়াবলি বিষয়শ্রেণী:বাংলাদেশের অন্তর্বর্তীকালীন সরকার
তাবো কেলে (; জন্ম: ১৫ জানুয়ারি ১৯৯৭) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি সর্বশেষ পর্তুগালের পেশাদার ফুটবল লিগের দ্বিতীয় স্তর লিগা পর্তুগাল ২-এর ক্লাব কোভা দা পিয়েদাদে এবং দক্ষিণ আফ্রিকা জাতীয় দলের হয়ে মধ্যমাঠের খেলোয়াড় হিসেবে খেলেছেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।  ২০১৭ সালে, কেলে দক্ষিণ আফ্রিকা অনূর্ধ্ব-২০ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। একই বছরে তিনি দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন তাবো কেলে ১৯৯৭ সালের ১৫ই জানুয়ারি তারিখে দক্ষিণ আফ্রিকার কুয়ামাশুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কেলে জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।  তথ্যসূত্র  বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান ফুটবলার বিষয়শ্রেণী:স্পোর্ট লিসবোয়া বেনফিকা বি-এর খেলোয়াড় বিষয়শ্রেণী:রিয়াল স্পোর্টস ক্লাবের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:একস্ত্রাক্লাসার খেলোয়াড় বিষয়শ্রেণী:স্পোর্ট লিসবোয়া বেনফিকার খেলোয়াড় বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব ফাকেল ভরোনেঝের খেলোয়াড় বিষয়শ্রেণী:রাশিয়ায় প্রবাসী ফুটবলার
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণের পক্ষে মতামত প্রতিষ্ঠিত হয়নি। রেখে দেয়া হল--আফতাব (আলাপ) ১৩:৪২, ১৪ আগস্ট ২০১৬ (ইউটিসি) মুহাম্মাদ মিজানউদ্দিন   – (অপসারণের প্রস্তাবনা দেখুনলগ দেখুন) () উল্লেখযোগ্যতা প্রতিষ্ঠিত নয়।  --জয়ন্ত (আলাপ - অবদান) ১৭:৫৯, ৬ আগস্ট ২০১৬ (ইউটিসি)  , একজন উপাচার্যের নামে নিবন্ধ কেন উল্লেখযোগ্য নয় তা আমার কাছে পরিস্কার নয়।--মাসুম-আল-হাসান রকি (আলাপ) ০৩:৪০, ৮ আগস্ট ২০১৬ (ইউটিসি)   আপনি আগে WP:N ও WP:BIO দুটি পড়ে আসুন পরিস্কার হয়ে যাবে। ধন্যবাদ। --জয়ন্ত (আলাপ - অবদান) ০৯:৫৩, ১১ আগস্ট ২০১৬ (ইউটিসি) , উপাচার্যের নামে নিবন্ধ রাখার পক্ষপাতি আমি। --Nahid Hossain (আলাপ) ২৩:১৪, ৮ আগস্ট ২০১৬ (ইউটিসি)  উইকিপিডিয়াতে নিবন্ধ থাকা বা না থাকা আপয়ানার ব্যক্তিগত ময়ামতের উপর নির্ভর করে না, নীতিমালার উপর নির্ভর করে। আপনি আগে WP:N ও WP:BIO দুটি পড়ে নিন।--জয়ন্ত (আলাপ - অবদান) ০৯:৫৩, ১১ আগস্ট ২০১৬ (ইউটিসি) , একজন স্বনামধন্য বিশ্ববিদ্যালয় শিক্ষক এবং উপাচার্যের নামে নিবন্ধ উইকিপিডিয়াতে রাখার পক্ষপাতি আমি। Azamansagor (আলাপ) ০০:৪৩, ৯ আগস্ট ২০১৬ (ইউটিসি)  স্বনামধন্য বিশ্ববিদ্যালয় শিক্ষক এবং উপাচার্য সেটা আপনার ব্যক্তিগত মত। আপনি আগে WP:N ও WP:BIO দুটি পড়ে নিন।--জয়ন্ত (আলাপ - অবদান) ০৯:৫৩, ১১ আগস্ট ২০১৬ (ইউটিসি) , একজন স্বনামধন্য উপাচার্যের নামে নিবন্ধ রাখার পক্ষপাতি আমি। না রাখার বিষয় টা আমার কাছে অস্পষ্ট।  --ব্যবহারকারী:shariful iea (আলাপ) ২৩:০০, ৯ আগস্ট ২০১৬ (ইউটিসি)  স্বনামধন্য বিশ্ববিদ্যালয় শিক্ষক এবং উপাচার্য সেটা আপনার ব্যক্তিগত মত। আপনি আগে WP:N ও WP:BIO দুটি পড়ে নিন।--জয়ন্ত (আলাপ - অবদান) ০৯:৫৩, ১১ আগস্ট ২০১৬ (ইউটিসি) , একাডেমিক পর্যায়ে উপাচার্য সর্বো‌চ্চ পদ, তাই উপাচার্য এর নামে নিবন্ধ থাকতেই পারে। --Koniiica (আলাপ) ০৪:৫৬, ১০ আগস্ট ২০১৬ (ইউটিসি)  আপনি আগে WP:N ও WP:BIO দুটি পড়ে নিন।--জয়ন্ত (আলাপ - অবদান) ০৯:৫৩, ১১ আগস্ট ২০১৬ (ইউটিসি)  Wikipedia:Notability (academics)-এর ৬ নং ধারা অনুসারে, উল্লেখযোগ্য শিক্ষা প্রতিষ্ঠানের প্রধানের পদধারী ব্যক্তি উল্লেখযোগ্য। Ibrahim Husain Meraj (আলাপ) ১৮:২০, ১৩ আগস্ট ২০১৬ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
শ্যামলকৃষ্ণ ঘোষ  (১৫ মে ১৯০৫ — ২১ এপ্রিল ১৯৮৮) ছিলেন একজন ভারতীয় বাঙালি লেখক।  জন্ম ও প্রারম্ভিক জীবন শ্যামলকৃষ্ণ ঘোষের জন্ম ১৯০৫ খ্রিস্টাব্দের ১৫ মে পূর্ব আফ্রিকার দেশ কেনিয়ার রাজধানী শহর নাইরোবিতে। তার পিতা বেণীমাধব ঘোষ উগান্ডা রেলওয়েতে চাকরি নিয়ে পূর্ব আফ্রিকা যান। পরে পিতার কর্মক্ষেত্র নাইরোবি শহরে তার জন্ম হয়। সেখানে শৈশবে পিতৃ বিয়োগ হওয়ায় তাকে বারো বৎসর বয়সেই চাকরিতে ঢুকতে হয়। বাল্য ও কৈশোর অতিবাহিত হয় আফ্রিকাতে। সেই সুবাদে সেখানকার জংলি পরিবেশের সঙ্গে পরিচয় ঘনিষ্ঠ ছিল। স্কুল-কলেজে পড়ার সুযোগ না পেলেও তিনি স্বশিক্ষিত হন, প্রভূত জ্ঞান অর্জন করেন। তিনি ভালো খেলোয়াড় ছিলেন, সেকারণে সাহেবদের জন্য সংরক্ষিত লাইব্রেরিতে পড়াশোনার সুযোগ পেয়েছিলেন। বিশের দশকে বার্ড কোম্পানির চাকরি পান এবং কলকাতায় চলে আসেন।অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৪০২,   পরবর্তী জীবন শ্যামলকৃষ্ণ প্রথমদিকে আফ্রিকার আদিম সোয়াহিলি ভাষাতে সড়গড় ছিলেন। বাংলা ভাষা ও সাহিত্যের সঙ্গে বিশেষ পরিচয় ছিল না। কোন এক সূত্রে তার পরিচয় হয় কবি  সুধীন্দ্রনাথ দত্তের  সঙ্গে। তিনি পরিচয়  সাহিত্য পত্রিকা প্রকাশ করার চেষ্টা ছিলেন। শ্যামলকৃষ্ণ প্রায় সঙ্গে সঙ্গেই পরিচালনার কাজে তাকে সাহায্য করতে থাকেন।  পরিচয়-এর আড্ডাতে তার উপস্থিতি নিয়মিত হয়। বেশি বয়সে তিনি বাংলা শেখেন এবং তিনি বাংলা রচনায় 'সহেলি' প্রভাবে হয়তো বেশ একটু বিচিত্র ভঙ্গি আয়ত্ত করে অনেক পাঠককে মুগ্ধ করে ফেলেন। বিদগ্ধসমাজে লেখক হিসাবে পরিচিতি পান। পরে পরিচয় পত্রিকায় প্রবন্ধাদি ও গ্রন্থসমালোচনা লিখতেন। বার্ড কোম্পানিতে চাকরির সূত্রে তাকে সিংভূম ও কেওনঝড় যেতে হয় ওই  অঞ্চলে খনিজের সন্ধানে। তিনি নিজের প্রকৃতি আর পেশাকে মানিয়ে নিয়ে চলতে থাকেন। একসময় তিনি ওড়িশা মাইনিং কর্পোরেশনে উচ্চপদে আসীন হন। ১৯৬৭ খ্রিস্টাব্দে সংস্থার চেয়ারম্যান হিসাবে অবসর গ্রহণ করেন। অবসরের পর তিনি  শান্তিনিকেতনে বসবাস করতে থাকেন। তিনি বাড়িতে কাঞ্চন ষাটোর্ধ্বদের নিয়ে আলবোলা নামে একটি সংস্থা গঠন করেন। তিনি দেশ-বিদেশের বহু স্থানে ভ্রমণ করেছেন। তার রোমাঞ্চকর ভ্রমণবৃত্তান্ত শিশু-পত্রিকা "সন্দেশ" -এ প্রকাশিত হয়েছে।  রচিত গ্রন্থসমূহ  জঙ্গলে জঙ্গলে  নাইরোবি থেকে রবি  পরিচয়-এর আড্ডা  জীবনাবসান শ্যামলকৃষ্ণ ঘোষ ১৯৮৮ খ্রিস্টাব্দে ২১ এপ্রিল কলকাতায় ৮২ বৎসর বয়সে পরলোক গমন করেন। তার স্ত্রী ছিলেন ব্রেবোর্ণ কলেজের ইতিহাস বিভাগের প্রথম প্রধান অধ্যাপিকা বীণাপাণি ঘোষ।  তথ্যসূত্র  বিষয়শ্রেণী:১৯০৫-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:বাঙালি লেখক বিষয়শ্রেণী:কেনীয় হিন্দু বিষয়শ্রেণী:বাঙালি হিন্দু
পিসা  বিশ্ববিদ্যালয় (Italian: Università di Pisa, UniPi) ইতালির পিসা শহরে অবস্থিত সরকারি গবেষণা বিশ্ববিদ্যালয়। পোপ ক্লেমেন্ট VI এর ফরমানের মাধ্যমে ১৩৪৩ সালে গোড়াপত্তন হয়। এটি পৃথিবীর ১৯তম এবং ইতালির ১০ম প্রাচীন অদ্যাপি বর্তমান বিশ্ববিদ্যালয়। মর্যাদাপূর্ণ এই বিশ্ববিদ্যালয় ইতালিতে ৩য়, ইউরোপে শীর্ষ ৩০ এবং বিশ্বে শীর্ষ ৩০০ তে অবস্থান। এটি ইতালির একমাত্র বিশ্ববিদ্যালয় যেটি বিশ্ববিদ্যালয় রিসার্চ অ্যাসোসিয়েশনের সদস্য।   ইতিহাস [[File:Orto botanico di Pisa 2.jpg|thumb|250px|'বোটানিক্যাল গার্ডেন]]  এই বিশ্ববিদ্যালয় ৩ সেপ্টেম্বর, ১৩৪৩ সালে প্রতিষ্ঠিত।  কিন্তু অনেকেই এটিকে ১১ শতাব্দীর মনে করে।  পিসা মধ্যে আইন বিদ্যালয়, পিসার মাধ্যমে ১১ শতাব্দী এবং ১২শ শতাব্দীর দ্বিতীয়ার্ধের ধর্মনিরপেক্ষতা ও ভিক্ষু জীবনের উপস্থিতির প্রথম নির্ভরযোগ্য তথ্য পাওয়া যায়।  যখন,  পিসা অসাধারণ অর্থনৈতিক উন্নয়ন অর্জন করেছে। পরবর্তী শতকে ডাক্তারদের উপস্থিতির প্রমাণ পাওয়া যায়।  এখানে প্রথম পড়ানো বিষয় ছিল ধর্মতত্ত্ব, দেওয়ানি আইন, যাজকীয় অনুশাসন, চিকিৎসা বিজ্ঞান। ১৩৫৫ সালে ফ্রান্সেস্ক দ্য বুটি, ডিভাইন কমেডির, সুপরিচিত ভাষ্যকার দান্তে আলিগিয়েরি, গবেষণা বিষয়ে পাঠদান শুরু করেন।  ফ্লোরেন্স শহরের বিজয়ের মাধ্যমে পিসা ও এব গবেষণা ১৫শ শতকে সঙ্কটে পড়ে ১৪০৩ সালে বন্ধ হয়ে যায়। ১৪৭৩ সালে লরেঞ্জো দ্য মেদিসি-এর সহায়তায় পিসা গবেষণায় তার পদ্ধতিগত উন্নয়ন পুনরায় শুরু করে এবং শ্রেনীকক্ষসহ ভবন নির্মাণ শেষ হয় ১৪৮৬ সালে। ভবনটির নাম পরে জ্ঞানের ভবন '' রাখা হয়।  বর্তমানে, পিসা বিশ্ববিদ্যালয়ের ১১ টি অনুষদ, ৫৭ টি বিভাগ এবং উচ্চমানের গবেষণা কেন্দ্র আছে।  সংগঠন ও প্রশাসন পিসা বিশ্ববিদ্যালয়ের ১১ টি  স্কুল এবং ৫৭ টি বিভাগ আছে। এই স্কুলগুলি তাদের সম্পর্কিত ক্ষেত্রে বিভিন্ন কোর্স চালু আছে।   কৃষি  অর্থনীতি  প্রকৌশল  বিদেশী ভাষা এবং সাহিত্য  আইন  সাহিত্য এবং দর্শন  গণিত, পদার্থবিজ্ঞান এবং প্রকৃতি বিজ্ঞান  চিকিৎসা বিজ্ঞান এবং সার্জারি  ফার্মেসি  রাষ্ট্রবিজ্ঞান  ভেটেরিনারী মেডিসিন  পিএইচডি ডিগ্রী সাধারানত বিভাগ থেকে দেয়া হয়। বিদেশি ভাষা ও কিছু বৈজ্ঞানিক অনুষ্ঠান ছাড়া মূলত ইতালি ভাষা প্রচলিত ।  রাঙ্কিং  ২০১১ সালে ইতালির শ্রেষ্ঠ বিশ্ববিদ্যালয় এবং  ইউরোপে শীর্ষ ৩০ এLe università di Pisa e Siena tra i primi 500 atenei al mondo at La Nazione   বিশ্বে শীর্ষ ৩০০ তে অবস্থানTimes Higher Education World University Rankings 2011  ইউরোপিয়ান রিসার্চ রাঙ্কিং, অনুসারে ইতালির শ্রেষ্ঠ এবং সেরা ইউরোপীয় গবেষণা প্রতিষ্ঠানEuropean Research Ranking 2010   আরও দেখুন   বিশ্ববিদ্যালয় রিসার্চ অ্যাসোসিয়েশন  একোল নর্মাল সুপেরিয়র  তথ্যসূত্র   বহিঃসংযোগ   University of Pisa Website     MSSE – Master of Science in Space Engineering   বিষয়শ্রেণী:ইতালির বিশ্ববিদ্যালয় বিষয়শ্রেণী:১৪শ শতাব্দীতে প্রতিষ্ঠিত শিক্ষাপ্রতিষ্ঠান
thumb|250px|বুদ্ধ জয়ন্তী পার্কে গৌতম বুদ্ধের মূর্তি। বুদ্ধ জয়ন্তী স্মারক পার্ক হল ভারতের রাজধানী নতুন দিল্লি শহরের দিল্লি শৈলশিরার দক্ষিণে অবস্থিত একটি উদ্যান। এই উদ্যানটি গৌতম বুদ্ধের ২৫০০তম জন্মজয়ন্তী উপলক্ষ্যে নির্মিত হয়। ১৯৬৪ সালের ২৫ অক্টোবর ভারতের তৎকালীন প্রধানমন্ত্রী লালবাহাদুর শাস্ত্রী শ্রীলঙ্কা থেকে আনীত বোধিবৃক্ষের একটি চারা এই উদ্যানে রোপণ করেন। উদ্যানের মধ্যে একটি কৃত্রিম দ্বীপে এক প্যাভিলিয়নে বুদ্ধের একটি মূর্তি রয়েছে। ১৯৯৩ সালে চতুর্দশ দলাই লামা এটি উৎসর্গ করেন। প্রতি বছর মে মাসে বৈশাখ পূর্ণিমায় এই উদ্যানে বুদ্ধ জয়ন্তী উদযাপিত হয়।   তথ্যসূত্র   বিষয়শ্রেণী:দিল্লির উদ্যান বিষয়শ্রেণী:বুদ্ধ মূর্তি বিষয়শ্রেণী:দিল্লির স্মারক স্থল